OpenLLM-France/wikimedia huggingface dataset:
# Cantó de Fort-de-France-6

El cantó de Fort-de-France-6 és una divisió administrativa francesa situat al departament de Martinica a la regió de Martinica.

## Composició

El cantó comprèn una fracció de la comuna de Fort-de-France.

## Administració

Llista dels consellers generals successius :
| Període | Identitat | Partit | Qualitat |
| 2008-2014 | Catherine Conconne | PPM | |
| Les dades anteriors no són pas conegudes ||||
# Sant Julià del Mont

Sant Julià del Mont és un monestir benedictí situat al municipi de Santa Pau (Garrotxa), que forma part de l'Inventari del Patrimoni Arquitectònic de Catalunya.

## Descripció

Les restes de l'església mostren un passat gloriós. Fou aixecada amb carreus molt ben escairats de color vermell. D'una sola nau, amb dos cossos afegits posteriorment. Un servia de baptisteri i era de planta semicircular, a manera d'absis. Es conserva íntegre. L'altre era la sagristia, de la qual només en resten els murs. La porta és al costat nord juntament amb el campanar de cadireta original romànic. Al davant s'hi va afegir un cos de dos pisos amb dos grans arcades que servien de pòrtic i d'accés. La volta està enfonsada. Molt a prop hi ha la Rectoria de Sant Julià del Mont.

## Història

En document més antic que s'ha trobat sobre Sant Julià del Mont és un diploma del rei Carles el calb de França, datat l'any 867 a favor del seu abat Rimila. Consta que aquest darrer havia construït les cel·les de Sant Julià i Sant Vicenç en el pagus de Besalú. Mort aquest abat, el monestir va passar a dependre de Sant Esteve de Banyoles. Abans del segle xiv, es creu que es va separar del monestir, ja que apareix en els documents com a parròquia.

## Referències

* 1 2 «Sant Julià del Mont». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].

## Enllaços externs

* «Sant Julià del Mont». Gran Enciclopèdia Catalana. Barcelona: Grup Enciclopèdia Catalana.
# Ratpenat groc de Ghana

El ratpenat groc de Ghana (Scotophilus nucella) és una espècie de ratpenat de la família dels vespertiliònids que es troba a Ghana, Costa d'Ivori i Uganda.

## Referències

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Fordham et al. (2006). Scotophilus nucella. Llista Vermella de la UICN, Unió Internacional per a la Conservació de la Natura, 2006. Consultat el 27 desembre 2007 (en anglès).
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Serra de Monestero

La Serra de Monestero és una serra situada al municipi d'Espot a la comarca del Pallars Sobirà, amb una elevació màxima de 2.877 metres. Separa la part oriental de la vall de Monestero de la coma de la Valleta Seca.
La serra de Monestero es troba dintre del Parc Nacional d'Aigüestortes i Estany de Sant Maurici.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ratpenat groc de Sonora

El ratpenat groc de Sonora (Rhogeessa parvula) és una espècie de ratpenat de la família dels vespertiliònids. És endèmic de Mèxic. El seu hàbitat natural són els boscos espinosos i caducifolis. Es tracta d'un animal insectívor. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Arroyo-Cabrales, J.; Ticul Álvarez Castañeda, S. Rhogeessa parvula. UICN 2012. Llista Vermella d'espècies amenaçades de la UICN, edició 2012, consultada el 28 gener 2012.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut pigmeu

El ratpenat orellut pigmeu (Nyctophilus walkeri) és una espècie de ratpenat de la família dels vespertiliònids. Viu a Austràlia. El seu hàbitat natural són els cursos d'aigua a través de zones rocoses envoltades de melaleuca i pandanus, bosc de galeria o palmes Livistona No hi ha cap amenaça significativa per a la supervivència d'aquesta espècie.

## Referències

* ↑ McKenzie, N.; Lumsden, L.; Parnaby, H. Nyctophilus walkeri. UICN 2008. Llista Vermella d'espècies amenaçades de la UICN, edició 2008, consultada el 09-03-2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Bar mleczny

Els bar mleczny (en polonès vol dir 'bar de llet') són un tipus de restaurant de Polònia on es serveixen menús i menjars a preus econòmics.
Fundats a finals del segle xix, la seva expansió per tot el país va arribar durant els anys de la República Popular de Polònia, quan les autoritats socialistes van obrir restaurants d'aquest tipus per als obrers sense cantina en els seus llocs de treball. Deu el seu nom al fet que s'utilitzen productes lactis i verdures al menú, si bé avui es serveixen plats de la cuina polonesa tradicional.

## Història

L'origen del bar mleczny data de finals del segle xix, quan l'agricultor Stanisław Dłużewski va obrir el 1896 un restaurant a Varsòvia, el menú del qual consistia en plats amb productes lactis i verdures a preus econòmics. La rendibilitat del negoci i la baixa renda dels polonesos va propiciar l'obertura d'altres locals en el període d'entreguerres entre la Primera i la Segona Guerra Mundial.
Amb la constitució de la República Popular de Polònia el 1945, la majoria dels restaurants van ser nacionalitzats o tancats per les autoritats comunistes. A causa que molts obrers i funcionaris no comptaven amb cantines en els seus llocs de treball, el líder socialista Władysław Gomułka va promoure l'expansió dels "bar mleczny" en totes les ciutats del país, a través d'una xarxa de locals subsidiats per l'estat. Gràcies a aquestes ajudes els preus eren més baixos, si bé moltes vegades s'incloïen en el salari del treballador. La carta estava basada en productes lactis, verdures, pasta, sopes, aliments amb ou i plats típics de la cuina polonesa, amb una decoració molt austera.
Durant la crisi econòmica dels anys 1980, els bar mleczny eren la primera opció de molts treballadors pel racionament establert amb la llei marcial.
La situació va canviar amb les Revolucions de 1989, la caiguda de l'estat socialista i la transició a un model capitalista. Tot i que l'estat polonès va mantenir les subvencions per a aquests negocis, la majoria van tancar les portes davant la nova competència.
En la dècada de 2010, els "bar mleczny" han experimentat un repunt de la clientela gràcies a les persones de la tercera edat, els estudiants, els treballadors i els turistes. La carta actual d'aquests restaurants està basada en la cuina polonesa tradicional i incorpora tota mena d'ingredients, en plena expansió del moviment d'alimentació lenta (slow food).

## Referències

* 1 2 3 4 5 «Milk Bars – A Taste of Poland». Culture.pl. Instytut Adama Mickiewicza, 25-06-2015. [Consulta: 27 agost 2017].
* 1 2 Steves, Rick «Nostalgia in a Polish 'milk bar'». CNN, 2009 [Consulta: 27 agost 2017].
* ↑ Rutherford, Tristan «Poland's milk bar kids help sustain a culinary institution». The Guardian, 01-08-2016 [Consulta: 27 agost 2017].
# Hsunycteris pattoni

Hsunycteris pattoni és una espècie de ratpenat de la família dels fil·lostòmids. Viu a les planes amazòniques del sud-est del Perú i al vessant oriental dels Andes a l'Equador. El seu nom específic, pattoni, és en honor del biòleg evolutiu i mastòleg estatunidenc James Lloyd Patton, de la Universitat de Califòrnia a Berkeley. L'estat de conservació de l'espècie, descrita el 2006, encara no ha estat avaluat per la UICN.

## Referències

* ↑ Mantilla-Meluk, H.; Jiménez-Ortega, A. M.; Baker, R. J «MAMMALIA, CHIROPTERA, PHYLLOSTOMIDAE, Lonchophylla pattoni: FIRST RECORD FOR ECUADOR» (en anglès). Investigación, Biodiversidad y Desarrollo, 28, 2, pàg. 222-5. Arxivat de l'original el 2016-03-03 [Consulta: 27 juliol 2014].
* ↑ Woodman, N.; Timm, R. M «Characters and phylogenetic relationships of nectar-feeding bats, with descriptions of new Lonchophylla from western South America (Mammalia: Chiroptera: Phyllostomidae: Lonchophyllini)» (en anglès). Proceedings of the Biological Society of Washington, 119, 4, 2006, pàg. 437-476.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Lonchophylla chocoana

Lonchophylla chocoana és una espècie de ratpenat de la família dels fil·lostòmids. Viu a Colòmbia i l'Equador.

## Descripció
### Dimensions

És un ratpenat de petites dimensions, amb la llargada del cap i del cos entre 70 i 74 mm, els avantbraços d'entre 44 i 48 mm, la llargada de la cua entre 7 i 10,5 mm, la llargada del peu entre 10 i 15 mm, la llargada de les orelles entre 14 i 17 mm i un pes de fins a 23 g.

### Aspecte

El pelatge és lleugerament llarg i tou. Les parts dorsals varien del taronja al marró, amb la base dels pèls blanc crema, mentre que les parts ventrals són marrons. El musell és llarg, amb el llavi inferior travessat per un profund solc longitudinal envoltat per dos coixinets carnosos que s'estén molt més enllà del superior. La fulla nasal és lanceolada, ben desenvolupada i amb la porció anterior soldada al llavi superior. Les orelles són curtes i triangulars, amb l'extremitat arrodonida i ben separades entre si. Les ales són acoblades posteriorment, sobre els turmells. La cua és curta i sobresurt amb l'extremitat de la superfície dorsal de l'uropatagi. El calcani és més curt que el peu.

## Biologia
### Alimentació

Es nodreix de nèctar, pol·len i alguns insectes.

## Distribució i hàbitat

Aquesta espècie és difosa a la Colòmbia sud-occidental i a l'Equador nord-occidental.
Viu a les selves pluvials tropicals primàries i secundàries.

## Estat de conservació

La Llista Vermella de la UICN, tenint en compte que es tracta d'una espècie descoberta recentment i encara hi ha poca informació sobre la seva distribució, l'estat de la població, les amenaces i els requisits ecològics, classifica L. chocoana com a espècie amb dades insuficients (DD).

## Referències

* 1 2 «Lonchophylla chocoana» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 6 agost 2014].
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Tirira, 2007

## Bibliografia

* Diego S. Tirira, Mamíferos del Ecuador: Guía de campo, Ediciones Murciélago Blanco, 2007. ISBN 9789978446515
* Alfred L. Gardner, Mammals of South America, Volume 1: Marsupials, Xenarthrans, Shrews, and Bats, University Of Chicago Press, 2008. ISBN 9780226282404
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Ratpenat tènue

El ratpenat tènue (Pipistrellus tenuis) és una espècie de ratpenat de la família dels vespertiliònids. Viu a l'Afganistan, Bangladesh, Cambodja, la Xina, l'illa Christmas, les illes Cocos, l'Índia, Indonèsia, Laos, Malàisia, Myanmar, el Nepal, el Pakistan, les Filipines, Sri Lanka, Tailàndia, el Timor Oriental i el Vietnam. Té una dieta insectívora. Té una gran varietat d'hàbitats naturals, que van des dels biomes àrids fins a les zones humides. Es creu que no hi ha cap amenaça per a la supervivència d'aquesta espècie.

## Referències

* ↑ Francis, C.; Rosell-Ambal, G.; Tabaranza, B.; Lumsden, L.; Heaney, L.; Gonzalez, J. C.; Paguntulan, L. M. Pipistrellus tenuis. UICN 2008. Llista Vermella d'espècies amenaçades de la UICN, edició 2008, consultada el 27 agost 2015.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Sturnira adrianae

Sturnira adrianae és una espècie de ratpenat de la família dels fil·lostòmids. Viu a Veneçuela i, possiblement, l'Equador. És un ratpenat de petites dimensions, amb una llargada total de 55–85 mm, els avantbraços de 43,5–52,1 mm, els peus d'11–17 mm, les orelles de 12–21 mm i un pes de fins a 25 g. S'alimenta de fruita. Com que fou descoberta fa poc, encara no se n'ha avaluat l'estat de conservació.

## Referències

* ↑ Molinari, J.; Bustos, X. E.; Burneo, S. F.; Camacho, M. A.; Moreno, A. «A new polytypic species of yellow-shouldered bats, genus Sturnira (Mammalia: Chiroptera: Phyllostomidae), from the Andean and coastal mountain systems of Venezuela and Colombia» (en anglès). Zootaxa, 4.243, 1, 2017, pàg. 75-96.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Hipposideros demissus

Hipposideros demissus és una espècie de ratpenat de la família dels hiposidèrids. És endèmic de l'illa de Makira, també coneguda com a San Cristóbal (Salomó). Nia a les coves. Està amenaçat per la possible pertorbació de les seves coves de maternitat i els ciclons. El seu nom específic, demissus, significa 'humil' en llatí.

## Referències

* ↑ Hamilton, S. Hipposideros demissus. UICN 2008. Llista Vermella d'espècies amenaçades de la UICN, edició 2008, consultada el 31 desembre 2017.
# Ozimops ridei

Ozimops ridei és una espècie de ratpenat de la família dels molòssids. És endèmic de l'est d'Austràlia. S'alimenta principalment d'hemípters. Ocupa una gran varietat d'hàbitats. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Reardon, T.; Lumsden, L. Mormopterus ridei. UICN 2017. Llista Vermella d'espècies amenaçades de la UICN, edició 2017, consultada el 20 març 2018.
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Ratpenat de ferradura de Gorongosa

El ratpenat de ferradura de Gorongosa (Rhinolophus gorongosae) és una espècie de ratpenat de la família dels rinolòfids. És endèmic de Moçambic. Pesa només 5 g, cosa que en fa el rinolòfid més petit d'Àfrica. És proper al ratpenat de ferradura de Lander (R. landeri), però presenta prou diferències genètiques i morfològiques per ser-ne considerat una espècie a part. El seu nom específic, gorongosae, significa ‘de Gorongosa’ en llatí.

## Referències

* ↑ Taylor, P. J.; Macdonald, A.; Goodman, S. M.; Kearney, T.; Cotterill, F. P. D.; Stoffberg, S.; Monadjem, A.; Schoeman, M. C.; Guyton, J. «Integrative taxonomy resolves three new cryptic species of small southern African horseshoe bats (Rhinolophus)». Zoological Journal of the Linnean Society, 2018. DOI: 10.1093/zoolinnean/zly024. ISSN: 0024-4082.
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# Hsunycteris dashe

Hsunycteris dashe és una espècie de ratpenat de la família dels fil·lostòmids. És endèmic de l'Amazònia peruana. Es tracta del representant més gros del gènere Hsunycteris, amb una llargada de 45–61 mm. El seu hàbitat natural són els boscos primaris situats en terreny interfluvial i muntanyós. L'espècie fou anomenada en honor de Dashe, un heroi del poble matsé. Com que fou descobert fa poc, la UICN encara no n'ha avaluat l'estat de conservació.

## Referències

* ↑ Velazco, P. M.; Soto-Centeno, J. A.; Fleck, D. W.; Voss, R. S.; Simmons, N. B. «A new species of nectar-feeding bat of the genus Hsunycteris (Phyllostomidae, Lonchophyllinae) from northeastern Peru» (en anglès). American Museum Novitates, 3,881, 2017, pàg. 1–26.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Paul Xuereb

Pawlu "Paul" Xuereb (21 de juliol de 1923 - 6 de setembre de 1994) va ser president interí de Malta entre el 16 de febrer de 1987 i el 4 d'abril de 1989.
Va estudiar periodisme, economia política i ciències polítiques a la Universitat de Westminster. Després d'acabar els estudis va tornar a Malta el 1950 i es va dedicar a activitats comercials. El 1958 va entrar al Departament d'Educació. El 1959 es va convertir en editor literari de Freedom Press i editor assistent en "The Voice of Malta", òrgan del Partit Laborista, fins a 1964 en què va ser nomenat director general de l'editorial del partit. Va entrar en política el 1962, any en què va ser elegit membre del parlament en les eleccions generals. Va mantenir l'escó a les eleccions de 1966, 1971, 1976 i 1981.
Xuereb va ser nomenat president interí de Malta pel primer ministre Karmenu Mifsud Bonnici després de l'expiració del mandat d'Agatha Barbara el 16 de febrer de 1987 i es va mantenir en el càrrec fins a l'elecció de Ċensu Tabone el 1989.
Una estàtua en el seu honor dissenyada per l'escultor Anton Agius s'aixeca a Howards' Gardens, a l'exterior de la muralles de Mdina.

## Referències

* ↑ Profile, ibid. Còpia de fitxer a la Wayback Machine.
# Yazid ibn Abi-Sufyan

Yazid ibn Abi-Sufyan ibn Harb ibn Umayya (àrab: يزيد بن أبي سفيان بن حرب بن أمية, Yazīd b. Abī Sufyān b. Ḥarb b. Umayya) (la Meca, ? - Emmaús, novembre de 639) fou un general àrab, fill del cap de la Meca Abu-Sufyan ibn Harb. Era germanastre del que després fou califa Muàwiya I.
Es va fer musulmà juntament amb el seu pare, Abu-Sufyan ibn Harb, el 630, quan Mahoma va entrar a la Meca. Va participar en la batalla d'al-Hunayn. Va prendre part a la campanya a Síria amb Amr ibn al-As i Xurahbil ibn Hàssana; després de la derrota dels grecs romans d'Orient a la batalla d'Ajnadayn, va fer la campanya a la Balka ocupant la fortalesa d'Amman el 635. Quan Amr ibn al-As va deixar Palestina per anar a Egipte, va deixar el govern de Síria a Yazid però aquest va morir el 639 a causa de l'anomenada pesta d'Emmaús, que va matar a nombrosos oficials del califat.

## Referències

* Enciclopèdia de l'Islam, XI, 339.
# Yomiuri Shimbun

El Yomiuri Shimbun (讀賣新聞 よみうりしんぶん, Yomiuri Shinbun) és un diari japonès de distribució nacional, fundat el 1874. La seu principal es troba a Otemachi, Chiyoda, Tòquio, i s'imprimeix dos cops al dia i en diferents edicions locals. El 2019 es va acreditar com el diari amb més circulació del món. És de tall conservador liberal i defensa postures pro-americanes.
És un dels cinc principals diaris del Japó i el de més circulació, amb 9 milions diaris. Els altres quatre són l'Asahi Shimbun (basat a Ōsaka i de tall liberal-tercera via, el segon en curculació), el Chunichi Shimbun (basat a Nagoya i de tall socialdemòcrata, el tercer en volum de circulació), el Mainichi Shimbun i el Nihon Keizai Shimbun.
El Yomiuri Shimbun va establir el 1949 el Premi Yomiuri de literatura. Entre els seus guanyadors hi ha Yukio Mishima, Kōbō Abe, Kenzaburō Ōe, o Haruki Murakami.

## Seus

* Oficines centrals de Tòquio
    1-7-1, Otemachi, Chiyoda (Tòquio), Japó
* Oficines centrals d'Osaka
    5-9, Nozakicho, Kita-ku (Osaka), Japó
* Oficines centrals de l'oest del Japó
    1-16-5, Akasaka, Chūō-ku (Fukuoka), Japó

## Referències

* ↑ El nom és escrit en Kyujitai, la manera antiga d'escriure els kanji. En Shinjitai, s'escriu 読売新聞
* ↑ "組織体制." Yomiuri Shimbun. Consulta 5 de març de 2010.
* ↑ Linus Hagstrom, ed. (2015). Identity Change and Foreign Policy: Japan and its 'Others'. Routledge. p. 101. ISBN 9781317394860. It is particularly interesting to note that the more left-leaning Asahi Shimbun (333 articles) carried a higher number of articles and headlines than the conservative (but moderate and pro-American) Yomiuri Shimbun, and actually comes ...
* ↑ «Japanese Newspapers - Your Gateway to Understanding Japan's Current Affairs and Culture | Japan E...» (en anglès). [Consulta: 15 desembre 2024].

## Enllaços externs

* Yomiuri Shimbun Online (japonès)
* Daily Yomiuri Online (anglès)
* Yomiuri Advertising Agency (japonès)
# Katanga

Katanga és una regió de la República Democràtica del Congo que fou un estat independent del 1960 al 1963. La capital és Lubumbashi. És habitada pels grups ètnics luba, hemba, tumbwe, lundes, bemba i lala. A l'època colonial hi havia una important minoria europea a la capital.
Es troba en una zona important tradicionalment per les seves riqueses mineres, com el zinc, a la regió de Kibara, situada al Nord i el coure a la zona Sud del país. També són considerables les produccions de cobalt, cadmi i germani.

## Història

Tradicionalment es pensa que els primers habitants foren els pigmeus. Des del segle X s'utilitzaven unes creus de coure com a moneda; el coure estava controlat per una secta d'homes anomenada "els que menen coure" principal producte de la regió del que es produïen unes quinze tones a l'any. Katanga formà part de l'Imperi Lunda (segle xviii) amb les ètnies luba i lunda.
Al segle xix es va formar el regne de Gareganze de Msiri. Fou incorporada a l'Estat Independent del Congo, possessió personal del rei Leopold II de Bèlgica, el 1891 i annexionada el 1900. Entre el 1920 i el 1933 Katanga gaudí d'una gran autonomia, però de fet fou controlada per les grans companyies mineres europees.
El 1960 aquestes feren costat al partit federalista Conakat, dirigit per Moïse Tshombé, enfront del centralisme de Patrice Lumumba. L'11 de juliol del 1960 Katanga es declarà independent. Això, unit a l'assassinat de Lumumba, va provocar una guerra civil. Mitjançant la intervenció de les forces de l'ONU, el govern independent de Katanga va capitular el 15 de gener del 1963 i es va reintegrar a la República Democràtica del Congo. Katanga romangué dins la República Democràtica del Congo (República del Zaire en 1971-97). Hi ha hagut diversos intents secessionistes el 1977, 1978 i 1984, sense cap èxit. Entre 1971 i 1977 la província va dur el nom de Shaba. El nom és la paraula suahili "llauna" derivada de l'àrab shabah, i la va fer adoptar Mobutu Sese Seko en la seva campanya per eliminar noms colonials.
El 1977 els antics gendarmes katanguesos van avançar cap al centre miner de Kolwezi en el que es va dir la primera guerra de Shaba. Mobutu va demanar ajut als Estats Units, França i Bèlgica mercès als quals va poder expulsar els rebels cap a Angola. A la segona guerra de Shaba els gendarmes van ocupar Kolwezi (12 de maig de 1978) però altre cop mercès a la intervenció estrangera la revolta fou sufocada. El 1977, a la caiguda de Mobutu, va recuperar el seu nom de Katanga.

## Enllaços externs

* Constitució de Katanga (francès)
* Descripció de la bandera de Katanga Arxivat 2005-12-08 a Wayback Machine.